**2.pielikums**

Valsts ieņēmumu dienesta rīkotā iepirkuma uzaicinājumam

“Elektroniskās norēķinu sistēmas

pakalpojumu nodrošināšana”

iepirkuma identifikācijas Nr. FM VID 2024/264-2

Līgums Nr. FM VID 2024/264-2

**“Elektroniskās norēķinu sistēmas pakalpojumu par transportlīdzekļu iebraukšanu Jūrmalas valstspilsētas teritorijā nodrošināšana”**

|  |  |
| --- | --- |
| Rīgā, | Dokumenta datums ir tā  elektroniskās parakstīšanas datums |

**Valsts ieņēmumu dienests**, ģenerāldirektora vietniec\_, \_\_\_\_\_\_ personā, kura rīkojas saskaņā ar \_\_\_\_\_\_ pilnvaru Nr. \_\_\_\_\_\_\_\_\_ (turpmāk – Klients), no vienas puses, un

**\_\_\_\_\_\_\_,** tās valdes \_\_\_\_\_\_\_ personā, kur\_ rīkojas saskaņā ar \_\_\_\_\_ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma “Elektroniskās norēķinu sistēmas pakalpojumu nodrošināšana”, iepirkuma identifikācijas Nr. FM VID 2024/264, 2.daļas “Elektroniskās norēķinu sistēmas pakalpojumu par transportlīdzekļu iebraukšanu Jūrmalas valstspilsētas teritorijā nodrošināšana” rezultātiem, noslēdz šādu līgumu (turpmāk – Līgums):

1. **Līgumā izmantotie termini**
   1. Caurlaides – speciālās caurlaides vienreizējai iebraukšanai īpaša režīma zonā Jūrmalas pilsētas administratīvajā teritorijā;
   2. Sistēma – Caurlaižu elektroniskā norēķinu sistēma, ko uztur Pakalpojuma sniedzējs un kurā tiek reģistrēti Klienta, Pārdevēja un Pakalpojuma sniedzēja savstarpējie darījumi.
   3. Klients – Valsts ieņēmumu dienests, kas reģistrējies Sistēmā un kuram atvērts Konts Sistēmā, un kurš ar Sistēmas (lietotnes) starpniecību pērk Caurlaides un veic to apmaksu.
   4. Konts – Klientam atvērts konts Sistēmā, kurā tiek veikta uzskaite par Klienta veiktajiem darījumiem, iegādājoties Caurlaides no Pārdevēja.
   5. Lietotājs – Kontam piesaistīts mobilā tālruņa numurs, kam piesaistīta fiziskā persona, kurai ir tiesības Klienta vārdā pieteikt elektronisko caurlaižu iegādes pakalpojumu, fiksējot vēlamo izmantošanas laiku ar mobilo tālruņu lietotnēm (aplikācijas).).
   6. Pakalpojumi – Sistēmā veiktā Klienta Caurlaižu izmantošanas reģistrācija, uzskaite, rēķinu sagatavošana un nosūtīšana Klientam, kā arī norēķinu nodrošināšana ar Pārdevēju.
   7. Pārdevējs – Jūrmalas pilsētas dome, kas ir tiešs Caurlaižu izsniedzējs, un kas izmanto Sistēmu un ar Pakalpojuma sniedzēja starpniecību saņem samaksu no Klienta par iebraukšanu īpaša režīma zonā Jūrmalas pilsētas administratīvajā teritorijā.
   8. Noteikumi – Pakalpojuma sniedzēja – *\_\_\_\_\_ maksājumu pakalpojumu līguma noteikumi*, kas pievienoti šī Līguma 3. pielikumā. *Tiks precizēts saskaņā ar Pakalpojuma sniedzēja piedāvājumu.*
2. **Līguma priekšmets**

Pakalpojuma sniedzējs nodrošina un Klients izmanto Sistēmu, lai norēķinātos par Caurlaižu izsniegšanu iebraukšanai Jūrmalas valstpilsētas administratīvajā teritorijā, atbilstoši spēkā esošo Jūrmalas pilsētas domes saistošo noteikumu prasībām.

1. **Konta izmantošanas noteikumi**
   1. Klients ir tiesīgs atvērt Sistēmā Kontu un veikt darbības tajā. Klients ir tiesīgs piesaistīt Kontam neierobežotu skaitu Lietotāju. Lietotāju sākotnējais saraksts noteikts Līguma 1. pielikumā. Klients, atbilstoši savām vajadzībām un iespējām, Līguma darbības laikā ir tiesīgs mainīt Lietotājus, kā arī palielināt vai samazināt to skaitu.
   2. Veicot darījumus ar Kontu izmantojot internetu, līdz ar Klienta identifikācijas datu ievadīšanu Klienta pilnvarotā persona:
      1. apliecina savu identitāti;
      2. piekrīt, ka Sistēmas pieprasīto identifikācijas datu ievadīšana ir pielīdzināma Klienta paraksttiesīgas personas parakstam;
   3. Pakalpojuma sniedzējs 1 (vienas) darba dienas laikā pēc Līguma noslēgšanas izveido uz Klienta vārda reģistrētu Kontu vai apstiprina iepriekš izveidotā Konta darbības turpināšanu.
   4. Atverot Klienta kontu Sistēmā, Pakalpojuma sniedzējs nosūta Klienta Līguma 11.8.1.apakšpunktā norādītajai pilnvarotajai personai (turpmāk – Klienta pilnvarotā persona) Klienta identifikācijas datus, kas ietver lietotāja vārdu un trešajām personām neizpaužamu pieejas paroli, lai piekļūtu Sistēmai tīmekļa vietnē \_\_\_\_\_\_\_\_ *Tiks papildināts atbilstoši Pakalpojuma sniedzēja sniegtai informācijai.*, Klientam ir pienākums pieejas paroli nomainīt pēc tās pirmreizējas izmantošanas.
   5. Caurlaižu izmantošanas reģistrācija Sistēmā ir veicama veicot pieprasījumu mobilo tālruņu lietotnēs (aplikācijās) \_\_\_\_\_\_\_*aplikācijas nosaukums* (turpmāk – Aplikācija) tajās norādot transportlīdzekļa valsts reģistrācijas numuru, un nepieciešamības gadījumā norādot citas Pakalpojuma sniedzēja rakstveidā pieprasītas ziņas. Šādi Lietotāja pieprasījumi Aplikācijās par Caurlaižu izmantošanu ir pielīdzināmas Klienta brīvi izteiktai, nepārprotamai un tiešai gribai veikt attiecīgas darbības ar Klienta Kontu un tiek uzskatītas par Klientam saistošu.
   6. Klients ir atbildīgs par Klienta identifikācijas datu nodošanu citām personām. Personas, kurām Klients ir nodevis Klienta identifikācijas datus, ir uzskatāmas par Klienta konta Lietotājiem.
   7. Klients apņemas rūpīgi glabāt un aizsargāt no izpaušanas Klienta pieejas paroli. Klientam ir jāpieliek visas pūles, lai novērstu nesankcionētu pieejas paroles, kā arī Lietotāja mobilā tālruņa vai tā SIM kartes nonākšanu trešo personu rīcībā, kā rezultātā ir iespējams veikt nesankcionētas darbības ar Kontu.
   8. Klients apņemas pēc iespējas īsākā laikā ziņot Pakalpojuma sniedzējam pa tālruni ­­­­­­­­­­­­\_\_\_\_\_\_\_\_\_ klientu servisa darba laikā 24 stundas diennaktī 7 dienas nedēļā, ja trešajai personai ir kļuvusi pieejama Klienta pieejas parole, Lietotāja mobilais tālrunis vai tā SIM karte, kā rezultātā varētu tikt veiktas nesankcionētas darbības ar Klienta kontu. Klients pats veic visas nepieciešamās darbības, lai nomainītu Klienta pieejas paroli, kā arī, lai nepieļautu nesankcionētas darbības ar trešo personu rīcībā nonākušajiem Klienta mobilajiem tālruņiem un SIM kartēm.
   9. Klients uzņemas atbildību par jebkuriem zaudējumiem, uzņemtajām saistībām vai citām darbībām, kuras veiktas līdz brīdim, kad Pakalpojuma sniedzējs ir brīdināts par Līguma 3.8.apakšpunktā minētajiem gadījumiem un kad Pakalpojuma sniedzējam ir bijis pietiekams laiks bloķēt pieeju Klienta kontam Sistēmā. “Pietiekams laiks” šī apakšpunkta izpratnē ir 1 (viena) darba diena.
   10. Klients piekrīt tam, ka pieejas paroles, mobilā tālruņa, tā SIM kartes nozaudēšanas vai paviršas to glabāšanas gadījumā, Pakalpojuma sniedzējs neatbild par nekādām no tā izrietošajām sekām un iespējamajiem zaudējumiem.
2. **Izmaksas**
   1. Pakalpojuma sniedzējs nodrošina, ka Sistēmas pakalpojumu izmaksas par elektronisko caurlaižu iegādi atbilst tiešā elektronisko caurlaižu iegādes pakalpojuma sniedzēja cenām izmantošanas brīdī, piemērojot elektronisko caurlaižu iegādes tiešā pakalpojumu sniedzēja piešķirtās atlaides un Pretendentam pieejamos atvieglojumus.
   2. Sistēmas pakalpojumu izmantošanas cenā ietilpst visi normatīvajos aktos paredzētie nodokļi (izņemot PVN) un nodevas, elektronisko caurlaižu reģistrācija, uzskaite, rēķinu sagatavošana un nosūtīšana Pasūtītājam un norēķinu nodrošināšana ar tiešo pakalpojumu sniedzēju – Jūrmalas valstspilsētas pašvaldību, un visas citas izmaksas, kas nepieciešamas iepirkuma kvalitatīvai izpildei.

4.3. Par Aplikācijas izmantošanu Lietotājs norēķinās ar sava mobilā tālruņa operatoru vai interneta pakalpojumu sniedzēju pēc mobilā tālruņa operatora vai interneta pakalpojumu sniedzēja noteiktajiem tarifiem.

4.4.Līguma 2.pielikuma tabulas 1.punktā norādīta Sistēmas pakalpojumu izmantošanas maksa 1 (vienam) transportlīdzeklim par 1 (vienu) iebraukšanas reizi īpaša režīma zonā Jūrmalas pilsētas administratīvajā teritorijā.

4.5. Pakalpojuma sniedzējs piemēro Klientam Finanšu transakcijas maksu. Līguma 2.pielikuma tabulas 2.punktā minētajā Finanšu transakcijas maksas cenā ietilpst visi normatīvajos aktos paredzētie nodokļi (izņemot PVN), elektronisko caurlaižu reģistrācija, uzskaite, rēķinu sagatavošana un nosūtīšana Klientam un norēķinu nodrošināšana ar Pārdevēju un visas citas izmaksas, kas nepieciešamas iepirkuma kvalitatīvai izpildei.

**5. Līguma summa un norēķināšanās kārtība par pakalpojumiem**

5.1. Līguma kopējā summa ir **1 499,00 EUR** (viens tūkstotis četri simti deviņdesmit deviņi *euro* un 00 centi) bez PVN. PVN tiek maksāts papildus saskaņā ar spēkā esošo nodokļa likmi.

5.2. Līguma kopējā summā ietvertas visas izmaksas, kas saistītas ar Pārdevējam maksājamo maksu par iebraukšanu īpaša režīma zonā Jūrmalas valstpilsētas administratīvajā teritorijā, maksu par Caurlaižu izmantošanas reģistrāciju, uzskaiti, rēķinu sagatavošanu un nosūtīšanu Klientam un norēķinu nodrošināšanu ar Pārdevēju, kā arī nodokļi (izņemot PVN) un nodevas, Finanšu transakcijas maksa, un visas citas izmaksas, kas nepieciešamas Līguma savlaicīgai un kvalitatīvai izpildei.

5.3. Norēķināšanās par Pakalpojumiem notiek pēc Pārdevēja noteiktas Caurlaides cenas, Sistēmas pakalpojumu izmantošanas maksas, Finanšu transakcijas maksas un iegādāto, izmantojot Aplikāciju, caurlaižu skaita, piemērojot pēcapmaksu.

5.4. Pakalpojuma sniedzējs ne vēlāk kā katra mēneša 3.datumā elektroniski sagatavo un nosūta klientam Konta izrakstu un strukturētu e-rēķinu (turpmāk e-rēķins) par iepriekšējā kalendārajā mēnesī izmantotajiem Pakalpojumiem.

5.6. Pakalpojuma sniedzējs e-rēķinu un konta izrakstu nosūta Klientam uz eAdresi EINVOICE\_VID@90000069281. E-rēķinam jāatbilst normatīvajos aktos noteiktajam formātam. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi.

5.7.Klientam ir pienākums 30 (trīsdesmit) dienu laikā pēc e-rēķina saņemšanas veikt samaksu Pakalpojuma sniedzējam par summu, kas minēta rēķinā par iepriekšējo kalendāro mēnesi.

5.8. Puses vienojas, ka Pakalpojuma sniedzējs konta izrakstā un/vai rēķinā sniedz vismaz šādas ziņas:

5.8.1. Klienta Lietotāju tālruņu numurus, norādot kuru Pakalpojumu ir pieteicis kurš Lietotājs, Caurlaižu izmantoto transportlīdzekļu valsts reģistrācijas numurus, norādot, kuram transportlīdzeklim, kurā datumā un kurā laikā ir pieteikta Caurlaide;

5.8.2. Katras Klienta izmantotās Caurlaides izmaksas;

5.8.3. Finanšu transakciju skaitu un izmaksas.

5.9. Ja piemēroto sankciju dēļ Klientam nav tiesības veikt samaksu Pakalpojuma sniedzējam par sniegto Pakalpojumu, Klients atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 6.15. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

**6. Pakalpojuma sniedzēja tiesības, pienākumi un atbildība**

6.1. Pakalpojuma sniedzējs nodrošina, ka:

6.1.1. Klientam ir iespēja veikt caur Sistēmu Caurlaižu izmantošanas reģistrāciju visiem Lietotājiem;

6.1.2. Sistēmā uzglabājas ziņas par Klienta Caurlaižu pieteikšanas datumiem un laikiem;

6.1.3. Sistēmā uzglabājas ziņas par Klienta Caurlaižu izmantoto transportlīdzekļu valsts reģistrācijas numuriem, kā arī tālruņu numuriem, kas veica elektronisko caurlaižu pieteikšanu;

6.1.4. Līguma 6.1.2.− 6.1.3.punktā norādītās ziņas uzglabājas ne mazāk kā 3 (trīs) mēnešus no Līguma 5.4.apakšpunktā noteiktās rēķina nosūtīšanas dienas.

6.2. Pakalpojuma sniedzējs apņemas, saņemot no Klienta Aplikācijas pieprasījumu, apmaksāt iebraukšanu īpaša režīma zonā Jūrmalas pilsētas administratīvajā teritorijā Pārdevējam.

6.3. Ja Aplikācijas pieprasījumā ietvertā informācija nav pietiekama, Pakalpojuma sniedzējam ir tiesības neizpildīt Klienta pieprasījumu. Pakalpojuma sniedzējs nav atbildīgs par zaudējumiem vai kaitējumu, kas šajā sakarā radies Klientam.

6.4. Pakalpojuma sniedzējs nodrošina Klientam iespējas katru dienu iepazīties ar atskaiti par Klienta kontā veiktajiem darījumiem. Atskaites ir pieejamas tīmekļa vietnē \_\_\_\_\_\_\_\_\_ pēc Klienta identifikācijas datu ievadīšanas sadaļā “\_\_\_\_\_\_\_\_\_”. *(Apakšpunkts tiks papildināts noslēdzot Līgumu).*

6.5. Pakalpojuma sniedzējs neatbild par iebraukšanas apstākļiem īpaša režīma zonā Jūrmalas valstpilsētas administratīvajā teritorijā. Visas pretenzijas par iebraukšanas apstākļiem īpaša režīma zonā Jūrmalas valstpilsētas administratīvajā teritorijā, to kvalitāti vai atbilstību Līguma noteikumiem Klientam ir jāiesniedz Pārdevējām.

6.6. Pakalpojuma sniedzējs neatbild par Pārdevēja noteiktām Caurlaides cenām un to izmaiņām.

6.7. Gadījumā, ja Pārdevējs ir paredzējis grozīt Caurlaižu izmantošanas nosacījumus, vai Caurlaižu cenas, Pakalpojuma sniedzējs par to informē Klientu vismaz 3 (trīs) darba dienu laikā pirms Caurlaižu izmantošanas nosacījumu vai Caurlaižu cenas grozīšanas. Gadījumā, ja Pakalpojumu sniedzējs saņem informāciju no Pārdevēja par paredzamo Caurlaižu izmantošanas nosacījumu vai Caurlaižu cenas grozīšanu mazāk nekā 3 (trīs) darba dienas pirms izmantošanas nosacījumu vai cenas grozīšanas, tad Pakalpojumu sniedzējs par šādiem Caurlaižu izmantošanas nosacījumu grozījumiem informē Klientu 2 (stundu) laikā no šādu ziņu saņemšanas no Pārdevēja. Pakalpojuma sniedzējs informē Klientu par Caurlaižu izmantošanas nosacījumu vai Caurlaižu cenas grozīšanu nosūtot e-pastu uz ­­­­­­­­­­­­[\_\_\_\_\_\_\_\_\_\_\_\_\_\_\_](mailto:brigita@mobilly.lv) . Paziņojumi pēc to nosūtīšanas Klientam kļūst par Līguma neatņemamu sastāvdaļu. *(Apakšpunkts tiks papildināts noslēdzot Līgumu).*

6.8. Gadījumā, ja Pakalpojuma sniedzēja prettiesiskas darbības, bezdarbības vai neuzmanības rezultātā tiek nodarīti zaudējumi Klientam, Pakalpojuma sniedzējs atlīdzina Klientam radītos zaudējumus.

6.9. Gadījumā, ja Klients ir veicis Pakalpojuma sniedzēja rēķina apmaksu, saskaņā ar Līguma 5.7.apakšpunkta nosacījumiem, bet Pakalpojuma sniedzējs nav norēķinājies ar Pārdevēju par Klienta saņemtajiem pakalpojumiem, Pakalpojuma sniedzējs apņemas segt no saviem līdzekļiem visas Pārdevēja izvirzītās materiālās pretenzijas pret Klientu par neapmaksātajām vai laicīgi neapmaksātajām Caurlaidēm.

6.10. Pakalpojuma sniedzējam vienpusēji, bez iepriekšējas paziņošanas Klientam ir tiesības apturēt Klienta darbību Sistēmā gadījumā, ja ir radies pamatots iemesls aizdomām, ka Sistēma tiek lietota nelegāli, prettiesiski, krāpnieciskos nolūkos vai lai legalizētu noziedzīgā ceļā iegūtus naudas līdzekļus, līdz brīdim, kamēr Pakalpojuma sniedzējs nav pilnībā pārliecinājies par pretējo. Ja iepriekšminētā informācija apstiprinās, Pakalpojuma sniedzējs ir tiesīgs vienpusēji, par to iepriekš nebrīdinot Klientu, pieņemt lēmumu par Klienta konta slēgšanu vai citām darbībām, ja to pieprasa kompetentas valsts pārvaldes institūcijas, izziņas iestādes vai tiesa.

6.11. Klients piekrīt, ka Pakalpojuma sniedzējam ir tiesības pēc Pārdevēja pamatota pieprasījuma sniegt informāciju par Klienta veiktajiem darījumiem saistībā ar šī Pārdevēja sniegto pakalpojumu apmaksu.

6.12. Gadījumā, ja Klients nav veicis Pakalpojuma sniedzēja rēķina apmaksu Līguma 5.7.apakšpunktā noteiktajā termiņā, Pakalpojuma sniedzējs piemēro līgumsodu 0,1% (procenta viena desmitā daļa) apmērā par katru kavējuma dienu, bet ne vairāk kā 10% (desmit procenti) no nesamaksātās summas bez PVN. Līgumsoda samaksa neatbrīvo Klientu no savu saistību izpildes.

6.13. Pakalpojuma sniedzējam ir tiesības pārtraukt turpmāku Pakalpojumu nodrošināšanu Klientam, gadījumā, ja Klients vairākkārtīgi neizpilda Līguma 5.7.apakšpunktā noteiktās saistības.

6.14. Pakalpojuma sniedzējs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

6.15. Pakalpojuma sniedzējs 2 (divu) darba dienu laikā rakstveidā informē Klientu par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).

**7. Klienta tiesības, pienākumi un atbildība**

7.1. Klients ir atbildīgs par Pakalpojuma sniedzējam sniegtās informācijas, kas ietver Caurlaides pasūtījuma precizitāti un par zaudējumiem un kaitējumu, kas nodarīts sakarā ar kļūdainas vai nepietiekamas informācijas sniegšanu Pakalpojuma sniedzējam. Pakalpojuma sniedzējs nav atbildīgs par Klienta sniegtās informācijas pārbaudi vai paplašināšanu.

7.2. Klients ir pilnībā atbildīgs par sniegtās kontaktinformācijas pareizību. Jebkuri Pakalpojuma sniedzēja paziņojumi, kas nosūtīti uz Līguma 6.7. vai 11.8.1.apakšpunktos norādītajām e-pasta adresēm, uzskatāmi par paziņotiem Klientam.

7.3. Klientam ir pienākums pēc iespējas ātrāk paziņot Pakalpojuma sniedzējam par jebkurām izmaiņām attiecībā uz Klienta pilnvarotām personām nosūtot informāciju elektroniski uz e-pastu [\_\_\_\_\_\_\_\_](mailto:brigita@mobilly.lv) *Tiks papildināts atbilstoši Pakalpojuma sniedzēja sniegtai informācijai.*

7.4. Klienta pienākums ir uzreiz, pēc pieejas datu saņemšanas, veikt izmaiņas uzstādījumos, kas nosaka pieejamos pakalpojumus un ir atrodami pēc Klienta identifikācijas datu ievadīšanas, tīmekļa vietnē \_\_\_\_\_\_\_\_ . Pakalpojumu sniedzējs neuzņemas atbildību par Klientam radītiem izdevumiem, ja tādi ir izveidojušies Klienta veikto uzstādījumu rezultātā Klienta \_\_\_\_\_\_\_\_(aplikācijas nosaukums) kontā. *Tiks papildināts atbilstoši Pakalpojuma sniedzēja sniegtai informācijai.*

7.5. Klientam ir tiesības pārbaudīt Caurlaides cenu atbilstību Pārdevēja noteiktajām Caurlaides cenām Caurlaides izmantošanas brīdī, pieprasot Pakalpojuma sniedzējam iesniegt Sistēmas izdruku, kas pamato Caurlaides cenas atbilstību Līguma 4.2. apakšpunkta nosacījumiem.

7.6. Par Pakalpojuma sniedzēja Līguma 7.10., 7.11., 8.1. apakšpunktos noteikto nosacījumu pārkāpumu Klients Pakalpojuma sniedzējam aprēķina līgumsodu un izraksta rēķinu. Klients, nosūtot rēķinu par līgumsoda piedziņu, piedāvā Pakalpojuma sniedzējam 1 (viena) mēneša laikā sniegt atbildi par savu izvēli – to ietvert nākamajā Klienta maksājamā summā (dzēst ieskaita veidā) vai nomaksāt to 1 (vienā) mēnesī.

7.7. Pakalpojuma sniedzējs, atbildot uz 7.6. apakšpunktā norādīto Klienta vēstuli, informē par savu izvēli - to ietvert nākamā Klienta maksājamā summā (dzēst ieskaita veidā) vai nomaksāt to Klienta norādītajā termiņā.

7.8. Ja Pakalpojuma sniedzējs, atbildē uz 7.6. apakšpunktā norādīto Klienta vēstuli, ir izvēlējies līgumsodu dzēst ieskaita veidā, tad Pakalpojuma sniedzējs, izrakstot nākamo rēķinu par sniegto pakalpojumu, e-rēķinā norāda pakalpojuma kopējo summu, ieturēto līgumsoda summu, norādot Klienta līgumsoda e-rēķinu un samazina summu apmaksai par ieturētā līgumsoda summu. Ja nākamā Klienta maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Klientam maksājamām summām.

7.9. Gadījumā, ja Pakalpojuma sniedzējs neveic aprēķinātā līgumsoda samaksu 7.6. apakšpunktā norādītajā termiņā vai līgumsoda samaksa netiek veikta ieskaita veidā, VID ir tiesīgs aprēķināto līgumsoda summu ieturēt vienpersoniski ieskaita veidā.

7.10. Klients prasa un Pakalpojuma sniedzējs maksā līgumsodu 100,00 EUR (viens simts *euro* un 00 centi) apmērā, par katru Līguma 8.1.apakšpunktā norādīto ziņu prettiesiskas izpaušanas gadījumu.

7.11. Ja sniedzot Pakalpojumus, Pakalpojuma sniedzējs nenodrošina pakalpojumus vismaz 90,00% (deviņdesmit procenti) gadījumu kalendārā mēneša laikā, Klients prasa un Pakalpojuma sniedzējs maksā līgumsodu 10,00 EUR (desmit *euro* un 00 centi) apmērā par katru gadījumu.

7.12. Pakalpojuma sniedzējs kompensē Klientam uzliktos administratīvos sodus, ja tie piemēroti normatīvo aktu prasību neizpildīšanas gadījumos no Pakalpojuma sniedzēja puses.

7.13. Klientam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Pakalpojuma sniedzējam, ja atbilstoši Starptautisko un Latvijas Republikas nacionālo sankciju likumam Līguma 6.15. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.

**8. Informācijas neizpaužamība**

8.1. Pakalpojuma sniedzējs apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Klientu.

8.2. Visa informācija, ko Klients sniedz Pakalpojuma sniedzējam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Klienta rakstiskas piekrišanas.

8.3. Iepriekš minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.). Informācijas neizpaužamības noteikumi neattiecas uz gadījumiem, ja šo informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

**9.Līguma spēkā stāšanās un spēkā esamība**

9.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

9.2. Līguma darbības termiņš ir 36 (trīsdesmit seši) mēneši no pēdējā pievienotā droša elektroniskā paraksta un tā laika zīmoga datuma vai līdz dienai, kad ir izlietota Līguma 5.1.apakšpunktā noteiktā Līguma kopējā summa atkarībā no tā, kurš nosacījums izpildās pirmais.

9.3. Līgums ir spēkā līdz Pušu saistību pilnīgai izpildei.

9.4. Jebkurai no pusēm ir tiesības vienpusējā kārtā atkāpties no Līguma par to rakstveidā paziņojot otrai pusei vismaz 30 (trīsdesmit) kalendārās dienas iepriekš.

9.5. Līguma izbeigšanās gadījumā Klientam ir pienākums Klienta kontā ieskaitīt summu tādā apmērā, lai segtu visus Klienta saņemtos Pakalpojumus.

9.6. Pakalpojuma sniedzējam ir tiesības nekavējoties vienpusējā kārtā atkāpties no Līguma gadījumā, ja Klients ir kavējis Līguma 5.7.apakšpunktā noteikto saistību izpildi ilgāk kā 60 (sešdesmit) kalendārās dienas. Šādā gadījumā Līguma 6.12. apakšpunktā noteiktā līgumsoda tecējums izbeidzas ar Līguma pēdējo darbības dienu.

**10. Nepārvarama vara**

10.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

10.2. Par nepārvaramu varu netiek uzskatīta Pakalpojuma sniedzēja darbinieku nepieejamība darba nespējas vai citu iemeslu dēļ vai arī Sistēmas darbības traucējumi (ja vien minētās problēmas tieši neizriet no nepārvaramas varas).

10.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

10.4. Puses tiek atbrīvotas no atbildības saskaņā ar Līguma 10.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 10.3. apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

10.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**11. Citi noteikumi**

11.1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.

11.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa, faksa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem (atbildīgajām personām, kontaktpersonām) un to rekvizītiem. Vēstules par šajā Līguma apakšpunktā minētās informācijas nomaiņu no Klienta puses ir tiesīgs sūtīt Valsts ieņēmumu dienesta patstāvīgas struktūrvienības vadītājs, vadītāja vietnieks vai persona, kura tos aizvieto.

11.3. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītājam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Izpildītājs brīdina Pasūtītāju par šādu apstākļu iestāšanos (Izpildītāja reorganizāciju) vismaz 1 (vienu) mēnesi iepriekš.

11.4. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

11.5. Puses apņemas visus strīdus, kas rodas no Līguma, noregulēt savstarpēju pārrunu ceļā, bet strīdi, kuri nevar tikt noregulēti savstarpēju pārrunu ceļā, ir izskatāmi Latvijas Republikas tiesā.

11.6. Puses vienojas, ka Līgumam tiek piemēroti Latvijas Republikas normatīvie akti. Jautājumos, ko neregulē Līgums, regulē Noteikumi. Pretrunu gadījumā starp Noteikumiem un Līgumu, noteicošie ir Līguma noteikumi.

11.7. Jebkuri Līguma papildinājumi vai grozījumi ir noformējami rakstiskā formā un stājas spēkā pēc to abpusējas parakstīšanas, izņemot Līguma 1. pielikumā, 6.7. un 11.2.apakšpunktā minētos gadījumus, un ir Līguma neatņemama sastāvdaļa.

11.8. Puses vienojas, ka ar Līguma izpildi saistītos jautājumus risinās Pušu pilnvarotās personas:

11.8.1. no Klienta puses:

11.8.2. no Pakalpojuma sniedzēja puses:

11.9. Klienta un Pakalpojuma sniedzēja (to pilnvaroto personu, kas noteiktas Līguma 11.8.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Klienta elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas par Līgumā noteikto termiņu neievērošanu, kā arī uzdevumu neizpildi.

11.10. Klienta pilnvarotās personas nav tiesīgas veikt grozījumus Līgumā un tā pielikumos.

11.11. Līgums ir sastādīts uz 8 (astoņām) lapām latviešu valodā elektroniska dokumenta veidā, tā neatņemama sastāvdaļa ir 1.pielikums uz 4 (četrām) lapām, 2.pielikums uz 1 (vienas) lapas, un 3. pielikums uz 9 (deviņām) lapām. Līgums un tā pielikums parakstīti ar drošu elektronisko parakstu. Pie katras no Pusēm atrodas parakstīta Līguma un tā pielikumu elektroniskā datne.

1. **Pušu rekvizīti un paraksti**

|  |  |
| --- | --- |
| **Klients** | **Pakalpojuma sniedzējs** |
| **Valsts ieņēmumu dienests**  Reģ. Nr.90000069281  Talejas iela 1, Rīga, LV-1978  Tālr. +371 67120000  e-pasts: [vid@vid.gov.lv](mailto:vid@vid.gov.lv).  eAdrese: aktīva | **\_\_\_\_\_\_\_\_\_\_\_\_\_**  Reģ. Nr. \_\_\_\_\_\_\_\_\_\_\_\_\_\_  PVN maksātāja reģistrācijas Nr. \_\_\_\_\_\_\_\_\_\_\_\_  Adrese  Tālr.  e-pasts:  eAdrese: |
| **Norēķinu rekvizīti:** | **Norēķinu rekvizīti:** |
| Valsts kase  TRELLV22  Konta Nr.LV26TREL2130056037000 | Banka  Kods  Konta |
| Ģenerāldirektora vietniec\_\_,  \_\_\_\_\_\_\_\_\_\_\_\_\_\_\_\_\_\_\_\_\_ | Amats  Vārds, Uzvārds |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**1.Pielikums**

Līgumam Nr. FM VID 2024/264-2

Dokumenta datums ir tā

elektroniskās parakstīšanas datums

**Valsts ieņēmumu dienests**, tā ģenerāldirektora vietniec\_\_, \_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_ pilnvaru Nr. \_\_\_\_\_\_\_\_\_\_ (turpmāk – Klients), no vienas puses, un

**\_\_\_\_\_\_\_\_\_** tās \_\_\_\_\_\_\_\_\_\_ \_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_(turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, vienojas par šādu sākotnējo Sistēmas Klienta Lietotāju sarakstu:

**Sistēmas Klienta Lietotāju saraksts.**

*Tiks papildināts līguma sagatavošanas parakstīšanai brīdī.*

|  |  |
| --- | --- |
| **Klients** | **Pakalpojuma sniedzējs** |
| **Valsts ieņēmumu dienests** | **\_\_\_\_\_\_** |
| Ģenerāldirektora vietniec\_\_,  \_\_\_\_\_\_\_\_\_\_\_\_\_\_\_\_\_\_\_\_\_\_\_ | Amats  Vātrds, Uzvārds |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

Līgumam Nr. FM VID 2024/264-2

Dokumenta datums ir tā

elektroniskās parakstīšanas datums

**Valsts ieņēmumu dienests**, tā ģenerāldirektora vietniec\_, \_\_\_\_\_\_ personā, kura rīkojas saskaņā ar \_\_\_\_\_ pilnvaru Nr. \_\_\_\_\_\_\_ (turpmāk – Klients), no vienas puses, un

**\_\_\_\_\_\_\_\_\_** tās \_\_\_\_\_\_\_\_\_\_ \_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_(turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, vienojas par šādām Pakalpojuma izmaksām:

*Tiks papildināts saskaņā ar Pakalpojuma sniedzēja piedāvājumu*

nodrošināšana ar Pārdevēju un visas citas izmaksas, kas nepieciešamas iepirkuma kvalitatīvai izpildei.

|  |  |
| --- | --- |
| **Klients** | **Pakalpojuma sniedzējs** |
| **Valsts ieņēmumu dienests** | **\_\_\_\_\_\_\_\_\_\_\_\_\_\_\_\_** |
| Ģenerāldirektora vietniec\_\_,  \_\_\_\_\_\_\_\_\_\_\_\_\_\_\_\_\_\_ | Amats  Vārds, Uzvārds |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU